Vilu ljubi Murtez Alagiću
<s></s>

<s>Vilu ljubi Murtez Alagiću</s>

<s>Vilu ljubi Murtez Alagiću, 
vilu ljubi devet godin' dana.</s>

<s>Kad deseta godina nastala, 
progovara Murtez Alagiću:</s>

<s>"B'jela vilo, moja vjerna ljubo, 
evo danas devet godin' dana,</s>

<s>kako ljubim tvoje b'jelo lice, 
još se nisi na me nasmijala!"</s>

<s>"Kako ću se jadna nasmijati, 
kad si mene mladu zarobio!"</s>

<s>Prevari se Murtez Alagiću, 
pa joj vrati krila i košulju.</s>

<s>Kad se vila dograbila krila, 
ode vila nebu pod oblake.</s>

<s>Ode vila pjesmu pjevajući, 
osta Murtez za njom plakajući.</s>

